Վաշինգտոն (Արևմտյան Սասեքս)

**Վաշինգտոն**, **Ուոշինգթոն** (), գյուղ և համայնք Հարավարևելյան Անգլիայի Արևմտյան Սասեքս կոմսության Հորշեմ շրջանում։

## Աշխարհագրություն, նկարագրություն
Գյուղը հիմնադրվել է ոչ ուշ, քան 10-րդ դարում: Այն գտնվում է Սաութ Դաունս կավճային բարձրավանդակի լանջերին:

Գյուղը զբաղեցնում է 12,76 կմ² տարածք և ունի 1930 բնակիչ, որոնցից 820-ը տնտեսապես ակտիվ են՝ 703 տնային տնտեսություններում (2001 թվականի մարդահամարի տվյալներով):

Արևմուտքից գյուղը սահմանակից է A24 ավտոճանապարհին, իսկ հյուսիսից՝ A283-ին։

Գյուղում գործում են փաբ, միջնակարգ դպրոց (4-ից 13 տարեկան երեխաների համար, 300-տեղանոց) և մարզահրապարակ։

## Պատմություն
Վաշինգտոն գյուղը գոյություն է ունի առնվազն 10-րդ դարից։ Հետագայում Հարոլդ թագավորն այն շնորհել է իր եղբորը՝ Գուրթին։

Անգլոսաքսական այն ցեղը, որը 6-րդ դարում բնակություն է հաստատել այս տարածքում, գյուղին տվել է իր անունը։ Միջին դարերում Վաշինգտոնը երկաթի արդյունաբերության կարևոր կենտրոն էր։ Գյուղում պահպանվել են այդ ժամանակաշրջանի բազմաթիվ շինություններ։

## Գյուղատնտեսություն
17-րդ և 18-րդ դարերում Վաշինգտոնում աճեցվել են ցորեն, գարի, աշորա, վարսակ, ոլոռ և սորգո։ Ըստ գնահատականների՝ 1801-1803 թվականներին պահվել է ավելի քան 2․000 ոչխար։

1814 թվականին կային բազմաթիվ փոքր ագարակներ, որոնք քաղաքին մատակարարում էին կաթնամթերք, ձու, թռչնամիս և խոզի միս։

20-րդ դարի կեսերին գյուղում աճեցնում էին լոլիկ, լոբի, ոլոռ, խաղող և դեղձ, նաև զբաղվում էին մեղվաբուծությամբ, կաթի արդյունաբերությամբ և խոզաբուծությամբ։

1975 թվականին գյուղում կար հինգ ընդհանուր այգեգործական տնտեսություն, որտեղ աճեցրել են բանջարեղեն և միրգ, հիմնականում՝ խնձոր։ Մոտավորապես 3․000 ակր մակերեսով *North* ֆերման Հարավային Անգլիայի հնդկահավերի ամենամեծ արտադրողներից մեկն էր։

## Կրթություն
Սուրբ Մարիամ եկեղեցու վերահսկության տակ գտնվող դպրոցը բացվել է 1867 թվականին մեկ դասարանով՝ տղաների, աղջիկների և նախադպրոցականների համար։ Շենքը կառուցված է կայծքարից՝ աղյուսե նախշազարդերով և գոթական պարզ պատուհաններով։ 1977 թվականին դպրոցում սովորում էր 91 աշակերտ։

## Տեսարժան վայրեր

* Սուրբ Մարիամ եկեղեցի, որը 11-րդ դարի վերջին կառուցել է ասպետ բարոն Ֆիլիպ դը Բրաոզը
* Ռոք Միլ հողմաղաց (), որը կառուցվել է 1823 թվականին․ այնտեղ իր կյանքի վերջին տարիներն է անցկացրել հայտնի կոմպոզիտոր և ուսուցիչ Ջոն Իռլենդը (1950-ական թվականների վերջ - 1960-ական թվականների սկիզբ)
* Հայտնի գրող Հիլեր Բելոքը իր *«West Sussex Drinking Song»* պոեմում նշել է, որ Վաշինգտոնի հյուրանոցը մատուցում է իր իմացած լավագույն գարեջուրը
* Վաշինգտոնում է գտնվում «Անտառային» հորինված առողջարանը, որտեղ տեղի է ունենում Ջեյմս Բոնդի և կոմս Լիպպեի միջև բախումը («Գնդաձև կայծակ» վեպում)
* Գյուղից 300 մետր հարավ գտնվում է կավճի լքված հանքը
* Գյուղից 2 կիլոմետր արևելք գտնվում է Չանքթոնբերի Ռինգ հնաքաղաքը, որը գտնվում է համանուն բլրի վրա և հատուկ գիտական նշանակության վայր է

## Պատկերասրահ

Պատկեր:Washington_Church.JPG|link=Файл:Washington_Church.JPG|alt=Церковь святой Марии| Սուրբ Մարիամ եկեղեցին
Պատկեր:Washington_School_Sussex.JPG|link=Файл:Washington_School_Sussex.JPG|alt=Школа| Դպրոցը
Պատկեր:The_Old_Laundry,_School_Lane_-_geograph.org.uk_-_990937.jpg|link=Файл:The_Old_Laundry,_School_Lane_-_geograph.org.uk_-_990937.jpg|alt=Прачечная (работает с 1867 года)| Լվացքատունը (գործում է 1867 թվականից)
Պատկեր:Rock_Mill,_Washington.jpg|link=Файл:Rock_Mill,_Washington.jpg|alt=Мельница Рок-Милл| Ռոք Միլ հողմաղացը
Պատկեր:Washington_Village_Hall.JPG|link=Файл:Washington_Village_Hall.JPG|alt=«Деревенская ратуша» (Village hall) и спортплощадка| Գյուղական դահլիճը (Village hall) և մարզահրապարակը
Պատկեր:Chanctonbury_Dew_Pond.jpg|link=Файл:Chanctonbury_Dew_Pond.jpg|alt=Пруд Дью на территории городища Чанктонбери-Ринг[англ.]| Դյու լճակը Չանքթոնբերի Ռինգ հնաքաղաքի տարածքում 
Պատկեր:Washington_Quarry_-_geograph.org.uk_-_440174.jpg|link=Файл:Washington_Quarry_-_geograph.org.uk_-_440174.jpg|alt=Заброшенный меловой карьер| Կավճի լքված հանքը
Պատկեր:Cyclists_preparing_for_an_evening_timetrial_-_geograph.org.uk_-_1428796.jpg|link=Файл:Cyclists_preparing_for_an_evening_timetrial_-_geograph.org.uk_-_1428796.jpg|alt=Велосостязание в деревне| Հեծանվային մրցումներ գյուղում


## Ծանոթագրություններ

## Արտաքին հղումներ

* Գյուղի պաշտոնական կայքը 
Կատեգորիա:Անգլիայի բնակավայրեր
Կատեգորիա:Վիքիպեդիա:Հոդվածներ Module:URL-ի բարդ մուտքով